by admin
लोकप्रिय ‘रामायण’ धारावाहिक में लक्ष्मण के रोल करे वाला अभिनेता सुनील लहरी के पिता आ भोपाल के जानल मानल चिकित्सक डॉ. शिखरचन्द्र लहरी आपन पूरा जिनिगी चिकित्से जगत के दिहलन आ मरला का बाद आपन देहो चिकित्सा जगत के विद्यार्थियन के समर्पित कर दिहले. डा॰ लहरी दस साल पहिले देहदान के संकल्प लिहले रहले आ उनुका निधन का बाद उनुकर ई इच्छा सुनील लहरी समेत पूरा परिजनों पूरा दिहलन.
अभिनेता सुनील लहरी बतवले कि 82 साल का उमिर में पिताजी के निधन भोपाल के चूना भट्ठी स्थित सोम्या विहार कालोनी में हो गइल. तब उनुका ईच्छा मुताबिक पहिले त नेत्र दान खातिर भोपाल के सेवा सदन अस्पताल से संपर्क कइल गइल आ ओकरा बाद भोपाल के कोलार क्षेत्र के जेके मेडिकल कॉलेज के फोरेंसिक साइंस के डायरेक्टर डॉ. डीके सत्पथी से संपर्क कइल गइल. साँझ लगभग छह बजे डॉ. सत्पथी उनुका निवास पर अइलन आ कानूनी औपचारिकता पूरा करा के उनुकर पार्थिव शरीर अपना साथे लेले गइलन.
सुनील लहरी कहलन कि उनुकर दादा भगवानदास लहरीओ आजीवन समाज सेवा से जुड़ल रहले आ पिताजी के उनुकेस प्रेरणा मिलल रहुवे. अब डॉ. लहरी के नाम पर एगो ट्रस्ट बनावल जात बा जवन गरीब विद्यार्थीयन के मेडिकल पढ़ाई खातिर साठ हजार रुपिया तकले के मदद दी. साथही एगो भव्य चिकित्सालयो बनावल जाई. सुनील इहो बतवलन कि डॉ. लहरी एक दिन में 300 आपरेशन के रिकार्ड बनवले रहले आ भोपाल गैस कांड के हजारो पीड़ितन के इलाज कइलन. साल 1930 में एगो आम परिवार में जनमल डा. शिखरचन्द्र लहरी के एह कदम के हर तरफ सराहना होखत बा.
(शशिकांत सिंह के रपट से)
Categories: टीवी शो |
No Comments »
by admin
भारत के पहिलका भोजपुरी म्यूजिक चैनल “संगीत भोजपुरी” पर अब रउरा भोजपुरी फिल्मो के आनंद उठा सकीले. हर शनिचर रात आठ बजे आ अतवार दुपहरिया दू बजे से भोजपुरी के लोकप्रिय फिलिमन के देखावल जाला. एह फिलिमन में मनोज तिवारी आ मिथुन चक्रवर्ती के फिल्म “भोले शंकर”, पवन सिंह के “चोरवा बनल दामाद “, कुणाल सिंह के “बैरी सजना” आ “बैरी कंगना” आ सुजीत कुमार के फिल्म “आईल बसंत बहार” जइसन सदाबहार हिट फिलिमन के देखल जा सकेला.
त अब भोजपुरी के हिट गाना का साथही फिलिमो के आनन्द उठावल करीं “संगीत भोजपुरी” पर.
(अपना न्यूज के रपट)
Categories: टीवी शो |
No Comments »
by admin
लोग अपना व्यस्त जीवन से कुछ पल चोरा के हंसल-हँसावल चाहेले आ एही खातिर टी वी पर देखावल जात कॉमेडी शो देखे बइठेले. बाकिर का सही मायने में आजुकाल्हु के कॉमेड़ी शो देख के दर्शक हँसेले कि उनुका दुअर्थी संवाद झेले के पड़ेला. पूरा परिवार एक साथे बइठ के एह शोअन के देखिये ना सके आ अगर देखे बइठ जाव त अगल-बगल झांके के पड़ी भा बीचे में उठ जाये के पड़ी. पहिले अइसन तब होखत रहे जब लोग अंगरेजी फिलिम देखत रहे. ओहमे कवनो कवनो सीन पर लोग एक दोसरा के इग्नोर कर देत रहे.
का बढ़िया हास्य ना देखा सकसु एह कार्यक्रमन के निर्माता ? आ अगर अइसन ना कर सकसु त काहे ना एह शोअन के प्रसारण देर राति के कइल जाव ? फूहड़ आ अश्लील लबरई देखि के सोचे पड़त बा कि का हमनी के स्तर एतना गिर गइल बा कि एह तरह के कार्यक्रमन के देखावे खातिर मजबूर बानी जा ?
एगो समय रहे जब फूहड़ संवादन खातिर लोकप्रिय मराठी अभिनेता दादा कोंडके आ हिंदी सिनेमा के लोकप्रिय संवाद लेखक आ अभिनेता कादर खान के संवादो कवनो कवनो फिलिम में दुअर्थी होत रहे बाकिर अब त ओहु लोग के संवाद एह कॉमेडी शोअन के संवादन का सोझा साफ सुथर लागे लागेला. बुझात बा जे आजु सभे दादा कोंडके आ कादर खान से टक्कर लेबे में लागल बा आ एह टक्कर में फंस गइल बाड़े दर्शक आ एह कार्यक्रमन के अभिनेता. ऊ लोग अभिनय त करत बा बाकिर रचनात्मकता संतुष्टि नइखे मिल पावत ओह लोगन के. ऊ लोग खुद अपने परिवार का सोझा एह शोअन के ना देख पावसु, देखेले त लुका छिपा के मानो कवनो पोर्न फिल्म देखत होखसु. आजु के कॉमेडी शो अइसन लागेला जइसे हमनी का वल्गर जोक सुनत देखत होखीं. अनेके कलाकारन के मन गंवारा नइखे करत कि ऊ लोग एहसे जुड़ल रहो.
मरदन के मेहरारू बनल आ मेहरारूवन के मरदन के भेस-भूसा में अभिनय कइला में कवनो खराबी नइखे बाकिर संवाद अइसन बोलल जाले जवनन के सुनि के हँसी ना आवे बलुक लागेला कि पुरहर कपड़ा पहिरले अभिनेतन के कवनो सेक्स चैनल पर देखत होखी जा. अब निर्माता आ निर्देशक कहीहें कि आपके हाथन में रिमोट बा त काहे नइखी चैनल बदल लेत ? हँ, बदल सकीले आ बहुते लोग बदलियो लेला बाकिर का इहे तरीका बा एह समस्या से निबटे के कि बस “कबूतर के तरह आँखि मूँद लऽ”. कुछ समय पहिले के एह कॉमेडी शो में एगो बच्ची सलोनी ओ रहुवे. ना त कार्यक्रम के निर्मातन के समुझ में आवत रहुवे ना ओकरा मम्मी पापा के कि एह तरह के अश्लील आ फूहड़ शो में काहे वइसन छोटहन बच्ची के शामिल कइल गइल बा.
हमनी का कॉमेडी के मतलब बस सेक्स कामेडी समुझ लिहले बानी आ एकरा से फरका हास्य हमनी के हास्ये ना लागे. “क्या कूल हैं हम” आ “मस्ती” जइसन हिन्दी फिलिमो एही तरह के रहली सँ. एह कॉमेडी शो में एंकर लड़की हमेशा अइसन कपड़ा पहिरेली जवना से ओकर आधा टाँग उघारे रहेला आ हर कलाकार ओही उघाड़ टंगड़ी पर अइसन अइसन कॉमेडी करत तहे कि पूछीं मत.
अइसनका सगरी फूहड़ हास्य शो पाकिस्तान के कॉमेडी शो “बकरा किस्तों पर” के नकल करत बनावल गइल बा. पाकिस्तान के ई शो एक समय बहुते लोकप्रिय रहुवे आ एकर एगो कलाकार उमर शरीफ अश्लीलता के अनेके सीमा लाँग जात रहले.
(एच एस कम्यूनिकेशन के मीनाक्षी शर्मा के लेख)
Categories: टीवी शो |
No Comments »
by admin
भोजपुरिया दर्शकों के दिलों की धड़कन सीमा सिंह और आरा के जोनू सिंह की जोड़ी महुआ टीवी के अनोखे डांस रियलिटी शो “नाच नचईया धूम मचईया” के विजेता बने हैं. सीमा और जोनू ने रिंकू घोष और मदन तथा अनारा गुप्ता और निसार खान की जोड़ी को हरा कर यह शो जीता.
शो के ग्रैंड फिनाले में सीमा और जोनू की जोड़ी ने शानदार नृत्य प्रस्तुतियाँ दीं और शो के निर्णायक सुधा चन्द्रन, कानू मुखर्जी, गणेश आचार्य और भोजपुरी सुपर स्टार मनोज तिवारी की पहली पसंद बने. विजेता सीमा सिंह और जोनू की जोड़ी को पुरस्कार के रूप में पन्द्रह लाख रुपये दिये गये.
शो की उप विजेता जोड़ी रही रिंकू घोष और मदन की जोड़ी. अनारा गुप्ता और निसार की जोड़ी तीसरे स्थान पर आई. इस ग्रैंड फिनाले का संचालन सुपर स्टार रवि किशन ने किया और इस मौके पर भोजपुरिया महानायक कुणाल सिंह समेत अनेक गणमान्य लोग उपस्थित थे.
शो का निर्माण साईंबाबा टेलीफिल्म्स ने किया था.
(स्रोत – प्रशांत निशांत)
Categories: कलाकार, टीवी शो |
1 Comment »
ces_Latn bho_Deva bho_Deva bho_Deva bho_Deva bho_Deva eng_Latn ces_Latn bho_Deva bho_Deva bho_Deva bho_Deva eng_Latn ces_Latn bho_Deva bho_Deva bho_Deva bho_Deva bho_Deva bho_Deva awa_Deva bho_Deva eng_Latn ces_Latn bho_Deva hin_Deva hin_Deva hin_Deva bho_Deva bho_Deva fra_Latn